b'\n_START_ARTICLE_\nQ8\n_START_SECTION_\nQ8 Danmark\n_START_PARAGRAPH_\nQ8 Danmark A/S ejes halvt af KPI (Kuwait Petroleum International) og halvt af det svenske OK ekonomiks f\xc3\xb6rening. I 2012 fusionerede de to virksomheder Q8 Danmark og OKQ8 Sverige, og de blev sl\xc3\xa5et sammen til et af Skandinaviens st\xc3\xb8rste br\xc3\xa6ndstofselskaber under navnet OKQ8 Scandinavia. De to virksomheder arbejder under f\xc3\xa6lles v\xc3\xa6rdier men under to forskellige varem\xc3\xa6rker. I Danmark hedder Q8 derfor fortsat Q8 ud mod kunderne._NEWLINE_Q8 driver 110 bemandede servicestationer under navnet Q8 og 134 ubemandede automatanl\xc3\xa6g under navnet F24 . F24 er virksomhedens selvbetjeningstilbud til kunder om billigere benzin, diesel og bilvask end p\xc3\xa5 de bemandede Q8 servicestationer. Q8 har servicestationer spredt ud over hele landet og de har kontor i \xc3\x98restaden p\xc3\xa5 Amager, lidt uden for K\xc3\xb8benhavn centrum.\n_START_SECTION_\nQvik To Go\n_START_PARAGRAPH_\nI Danmark har Q8 et butikskoncept ved navn Qvik To Go. Alle Q8s bemandede stationer har en QvikTo Go butik. Qvik To Go konceptet d\xc3\xa6kker over en gennemf\xc3\xb8rt brandstrategi der omfatter b\xc3\xa5de forretningsdrift, butiksdesign og varesortiment. Konceptet henvender sig til mennesker i bev\xc3\xa6gelse med forfriskninger der gavner b\xc3\xa5de kunder, milj\xc3\xb8 og \xc3\xb8konomien. I QvikTo Go butikkerne er der mulighed for b\xc3\xa5de at tanke kroppen op til den helt store sult eller s\xc3\xb8dt til ganen. Det er ogs\xc3\xa5 muligt at tage en af de verdensber\xc3\xb8mte kopper kvalitetskaffe fra Starbucks med, n\xc3\xa5r du er p\xc3\xa5 farten .\n_START_SECTION_\nOlieprodukter\n_START_PARAGRAPH_\nDet br\xc3\xa6ndstof og den fyringsolie, Q8 s\xc3\xa6lger i Danmark, produceres prim\xc3\xa6rt p\xc3\xa5 basis af olie fra Nords\xc3\xb8en. Q8 Danmark A/S k\xc3\xb8ber og s\xc3\xa6lger sine produkter p\xc3\xa5 det nordiske marked.'